open-index/open-wikipedia-markdown huggingface dataset:
Παναγία Οδηγήτρια Κιμώλου

Η **Παναγία Οδηγήτρια** είναι ο Μητροπολιτικός Ναός της Κιμώλου είναι Πολιούχος του Νησιού και αφιερωμένος στην Παναγία την Οδηγήτρια. Έχει συμπληρώσει 151 χρόνια λειτουργίας και φτιάχτηκε Μεγάλος σε μέγεθος  για να έχουν οι κάτοικοι του νησιού Μονοκκλησιά κατά τις μεγάλες γιορτές.Στο εσωτερικό του ναού βρίσκεται η ομώνυμη εικόνα της Παναγίας Οδηγήτριας, η οποία χρονολογείται από τον 15ο αιώνα και έχει προέλευση την Κωνσταντινούπολη ή τη Θεσσαλονίκη.

Ο Ναός χτίστηκε πάνω σε παλαιότερο Ναό που ήταν τρίκλιτη επιπεδόστεγη Βασιλική του 17ου αιώνα που τιμώνταν στα Εισόδια της Θεοτόκου όπως και σήμερα, αλλά και στον Άγιο Σπυρίδωνα και στον Άγιο Νικόλαο και γι αυτό στο Τέμπλο υπάρχουν οι εικόνες του Αγίου Νικολάου και του Αγίου Σπυρίδωνα.Στο τέμπλο υπάρχουν επίσης δύο εικόνες που αγιογραφηθήκαν από τον Φώτη Κόντογλου ο οποίος πέρασε αρκετό καιρό στο νησί.Οι εικόνες που φιλοτεχνήθηκαν από τον Κόντογλου είναι η Αγία Ευγενία και ο Άγιος Γεώργιος καβαλάρης. Ο τωρινός Ναός κτίστηκε την περίοδο μεταξύ 1867 και 1874 και οι κάτοικοι του νησιού πρόσφεραν εθελοντική εργασία για την ανέγερση του. Τα θυρανοίξια του Ναού έγιναν στις 15 Ιουλίου  του 1873 από τον Μητροπολίτη Σύρου Αλέξανδρο Λυκούργο.Όταν τελικά χτίστηκε ο τωρινός Ναός άρχισε να τιμάται μόνο στα Εισόδια της Θεοτόκου 21 Νοεμβρίου.

Το 1921-1927 έγινε η ανέγερση των δύο κωδωνοστασίων του ναού ,καθώς και η πλακόστρωση της πλατείας μπροστά από την είσοδο του όπως πιστοποιεί μαρμάρινη πλάκα στον εξωτερικό αυλόγυρο του ναού. Ο ναός ανακαινίστηκε το 1972 και αποκαταστάθηκε ο εσωτερικός διάκοσμος.Νεότερη ανακαίνιση έγινε πρόσφατα 2012-2014 και ο ναός «εκ βάθρων Ανεκαινήσθη και εις το Αρχαίον Κάλλος Επανηνεχθη», όπως αναγράφει μαρμάρινη επιγραφή στο εξωτερικό τοίχο του ναού εσωτερικό του ναού φυλάσσονται επίσης σε λάρνακα επάργυρη ,δωρεά του Κιμωλιάτη Πλοιοκτήτη Κωνσταντίνου Βεντούρη και τα Ιερά λείψανα της Όσιας Μεθοδίας που ασκήτευσε στο νησί.Ήταν μοναχή στον ναό της Παναγίας της Οδηγήτριας και μόνασε στο κελί της μέσα στο Κάστρο της Κιμώλου. Αγιοποιήθηκε επισήμως από το Οικουμενικό Πατριαρχείο το 1991 και η μνήμη της εορτάζεται στις 5 Οκτωβρίου.

## Παραπομπές


## Βιβλιογραφικές πηγές
* 

## Εξωτερικοί σύνδεσμοι
* https://greecedestination.gr/%CE%B5%CE%BA%CE%BA%CE%BB%CE%B7%CF%83%CE%AF%CE%B5%CF%82-%CE%BC%CE%BF%CE%BD%CE%B1%CF%83%CF%84%CE%AE%CF%81%CE%B9%CE%B1-%CF%83%CF%84%CE%B7%CE%BD-%CE%BA%CE%AF%CE%BC%CF%89%CE%BB%CE%BF/
* https://www.monastiria.gr/%CE%B9%CE%B5%CF%81%CE%BF%CF%83-%CF%80%CF%81%CE%BF%CF%83%CE%BA%CF%85%CE%BD%CE%B7%CE%BC%CE%B1%CF%84%CE%B9%CE%BA%CE%BF%CF%83-%CE%BD%CE%B1%CE%BF%CF%83-%CF%80%CE%B1%CE%BD%CE%B1%CE%B3%CE%B9%CE%B1%CF%83/
* https://www.pemptousia.gr/2021/07/o-fotis-kontoglou-ke-i-neoelliniki-zo/
* https://www.nationalgallery.gr/artist/kontoglou-fotis/
* https://goulandris.gr/el/shop/books/photis-kontoglou-greek-english-edition
* http://users.uoa.gr/~nektar/arts/tributes/fwths_kontogloy/

Κατηγορία:Καθεδρικοί ναοί στην Ελλάδα
Σιρίκ (Αζερμπαϊτζάν)

Το **Σιρίκ** (αζερικά: *Sirik*) ή **Χαϊκαβάν** (αρμενικά: Հայկավան) είναι χωριό στην επαρχία Τζαμπραγίλ του Αζερμπαϊτζάν. Το χωριό βρίσκεται στις πλαγιές του λόφου του Καραμπάχ, 15 χιλιόμετρα βορειοδυτικά της εγκαταλειμμένης πόλης Τζαμπραγίλ. 

## Τοπωνύμιο
Το όνομα του χωριού σημαίνει "ξύλάκι" στις τουρκογενείς γλώσσες

## Παραπομπές


Κατηγορία:Κατοικημένες περιοχές στην Επαρχία Τζαμπραγίλ
Ουτσμπουλάγκ (Φουζούλι)

Το **Ουτσμπουλάγκ** (αζερικά: Üçbulaq) ή **Χογέρ** (αρμενικά: Հողեր αζερικά: Hoğa) είναι χωριό στην επαρχία Φουζούλι του Αζερμπαϊτζάν.

## Ιστορία
Το 1921 το χωριό είχε ένα μουσουλμανικό και ένα αρμενικό κομμάτι. Στο χωριό τότε ζούσαν 600 αρμένιοι. Το χωριό εντάχθηκε στην αυτόνομη περιφέρεια του Ναγκόρνο-Καραμπάχ το 1923 και μετά στην επαρχία Φουζούλι το 1938

Κατά την διάρκεια του πρώτου πολέμου του Ναγκόρνο-Καραμπάχ το χωριό πέρασε στον έλεγχο του Αρμενικού στρατού. Το 2020 το χωριό πέρασε στον έλεγχο του αζερικού στρατού

## Παραπομπές


Κατηγορία:Κατοικημένες περιοχές στην Επαρχία Φουζούλι
Κομητεία Γκούντινγκ (Άινταχο)

Η **Κομητεία Γκούντινγκ** () είναι κομητεία στην πολιτεία του Άινταχο των Ηνωμένων Πολιτειών. Κατά την απογραφή του 2020, ο πληθυσμός ήταν 15,598 άτομα.Η διοικητική πρωτεύουσα (*έδρα*) και μεγαλύτερη πόλη το Γκούντινγκ.  
 
Η κομητεία δημιουργήθηκε από το Νομοθετικό Σώμα του Αϊντάχο στις 28 Ιανουαρίου 1913, από τμήμα της κομητεία Λίνκολν. Πήρε το όνομά της προς τιμήν του Φρανκ  Ρ.  Γκούντινγκ, τον 7ο κυβερνήτη και γερουσιαστή των Ηνωμένων Πολιτειών από το Αϊντάχο.
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 734 τ. μίλια (1.900  τ.χλμ), από τα οποία 729 τ. μίλια (1.890 τ.χλμ.) είναι στεριά και 4,7 τ. μίλια (12  τ.χλμ) καλύπτονται από ύδατα (λίμνες, ποτάμια). 
### Γειτονικές κομητείες

* Κομητεία Κάμας (βόρεια)
* Κομητεία Λίνκολν (ανατολικά)
* Κομητεία Τζερόμ (ανατολικά)
* Κομητεία Τουίν Φολς (νότια)
* Κομητεία Έλμορ (δυτικά)

## Παραπομπές


Κατηγορία:Κομητείες του Άινταχο
Κομητεία Έλμορ (Άινταχο)

Η **Κομητεία Έλμορ** () είναι κομητεία στην πολιτεία του Άινταχο των Ηνωμένων Πολιτειών. Κατά την απογραφή του 2020, ο πληθυσμός ήταν 28,666 άτομα.Η διοικητική πρωτεύουσα (*έδρα*) και μεγαλύτερη πόλη το Μάουντεν Χομ.  

Η κομητεία ιδρύθηκε στις 7 Φεβρουαρίου 1889 και πήρε το όνομά της από ορυχεία Ida Elmore, παραγωγός αργύρου και χρυσού τη δεκαετία του 1860.
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 3.101 τ. μίλια (8.030 τ.χλμ), από τα οποία 3.075  τ. μίλια (7.960 τ.χλμ.) είναι στεριά και 26 τετραγωνικά μίλια (67 τ.χλμ) είναι νερό.
### Γειτονικές κομητείες

* Κομητεία Μπόιζ (βόρεια)
* Κομητεία Κάστερ (βορειοανατολικά)
* Κομητεία Μπλέιν (βορειοανατολικά)
* Κομητεία Κάμας (ανατολικά)
* Κομητεία Γκούντινγκ (ανατολικά)
* Κομητεία Τουίν Φολς (νοτιοανατολικά)
* Κομητεία Όουιχι (νότια)
* Κομητεία Άντα (δυτικά)

## Παραπομπές


Κατηγορία:Κομητείες του Άινταχο
Κομητεία Λιούις (Άινταχο)

Η **Κομητεία Λιούις** () είναι κομητεία στην πολιτεία του Άινταχο των Ηνωμένων Πολιτειών. Κατά την απογραφή του 2020, ο πληθυσμός ήταν 3.533 κάτοικοι, γεγονός που την καθιστά την τέταρτη κομητεία με τον λιγότερο πληθυσμό στο Άινταχο. Η διοικητική πρωτεύουσα (*έδρα*) είναι το Νέζπερς και μεγαλύτερη πόλη η Κάμια. 

Η κομητεία ιδρύθηκε στις 3 Μαρτίου 1911 και πήρε το όνομά της προς τιμήν του εξερευνητή Μεριγούεδερ Λιούις.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 480 τ. μίλια (1.200 τ.χλμ ), από τα οποία 479 τετραγωνικά μίλια (1.240 τ.χλμ.) είναι στεριά και 0,9 τετραγωνικά μίλια (2,3  τ.χλμ ) καλύπτονται από ύδατα (λίμνες, ποτάμια).Είναι η τέταρτη μικρότερη κομητεία στο Αϊντάχο ανά περιοχή.
### Γειτονικές κομητείες

*Κομητεία Νεζ Πέρσε – βορειοδυτικά
*Κομητεία Άινταχο – νοτιοανατολικά
*Κομητεία Κλίαργουότερ – βορειοανατολικά

## Παραπομπές


Κατηγορία:Κομητείες του Άινταχο
Κομητεία Μπόνερ (Άινταχο)

Η **Κομητεία Μπόνερ** () είναι κομητεία στην πολιτεία του Άινταχο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 47,110 άτομα.  κάτοικοι. Η διοικητική πρωτεύουσα (*έδρα της κομητείας*) και μεγαλύτερη πόλη το Σάντποιντ.  Η κομητεία ιδρύθηκε στις 21 Φεβρουαρίου 1907 και πήρε το όνομά της προς τιμήν του ταξιδιωτικού επιχειρηματία Έντουιν Μπόνερ, έναν διαχειριστή πορθμείων.
  
Σύμφωνα με το Γραφείο Απογραφής των ΗΠΑ , η κομητεία έχει συνολική έκταση 1.919 τ. μίλια (4.970 τ.χλμ), από τα οποία 1.735 τ. μίλια (4.490 τ.χλμ.) είναι στεριά και 185 τ. μίλια (480 τ.χλμ ) (9,6%) καλύπτονται από ύδατα (λίμνες, ποτάμια).  

## Παραπομπές


Κατηγορία:Κομητείες του Άινταχο
Κομητεία Πάουερ (Άινταχο)

Η **Κομητεία Πάουερ** () είναι κομητεία στην πολιτεία του Άινταχο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 7,878 άτομα. Η διοικητική πρωτεύουσα (*έδρα της κομητείας*) και μεγαλύτερη πόλη το Αμέρικαν Φολλς.  

Η κομητεία δημιουργήθηκε από το Νομοθετικό Σώμα του Αϊντάχο στις 30 Ιανουαρίου 1913, από μια κατάτμηση της κομητείας Κάσια. Πήρε το όνομά της από έναν πρώιμο υδροηλεκτρικό σταθμό (1902) στους Αμέρικαν Φολλς .

Σύμφωνα με το Γραφείο Απογραφής των ΗΠΑ , η κομητεία έχει συνολική έκταση 1.443 τ. μίλια (3.740 τ.χλμ.), από τα οποία 1.404 τ. μίλια (3.640 τ.χλμ) είναι στεριά και 38 τετραγωνικά μίλια (98 τ.χλμ ) καλύπτονται από ύδατα (λίμνες, ποτάμια).
  
## Παραπομπές


Κατηγορία:Κομητείες του Άινταχο
Κομητεία Τιτόν (Άινταχο)

Η **Κομητεία Τιτόν** () είναι κομητεία στην πολιτεία του Άινταχο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 11,630 κάτοικοι.. Η διοικητική πρωτεύουσα (*έδρα της κομητείας*) είναι το Ντριγκς και μεγαλύτερη πόλη το Βίκτορ. Η κομητεία ιδρύθηκε το 1915 και πήρε το όνομά της από τα βουνά Τέιτον στα ανατολικά. 
 
Σύμφωνα με το Γραφείο Απογραφής των ΗΠΑ , η κομητεία έχει συνολική έκταση 451 τ. μίλια (1.170 τ.χλμ.), εκ των οποίων 449 τετραγωνικά μίλια (1.160  τ.χλμ) είναι στεριά και 1,1 τετραγωνικά μίλια (2,8  τ.χλμ) (0,2%) καλύπτονται από ύδατα (λίμνες, ποτάμια).  Είναι η δεύτερη μικρότερη κομητεία στο Αϊντάχο ανά περιοχή.

## Παραπομπές


Κατηγορία:Κομητείες του Άινταχο
Σαντζάκι της Βιζύης

Το **Σαντζάκι της Βιζύης** (οθωμανικά τουρκικά: *Sancak-i/Liva-i Vize*) ήταν δευτέρας τάξεως οθωμανική επαρχία (*[[σαντζάκι]]* ή *[[λιβάς]]*), η οποία περιελάμβανε την περιοχή της Βιζύης στην Ανατολική Θράκη. Μετά το 1849 η έδρα του μεταφέρθηκε στη Ραιδεστό και μέχρι το τέλος του περ. 1920 η επαρχία ήταν γνωστή ως Σαντζάκι της Ραιδεστού.

Η πόλη της Βιζύης ήταν μέρος των υπολειμμάτων της Βυζαντινής Αυτοκρατορίας, η οποία έπεσε με την Οθωμανική κατάκτηση της Κωνσταντινούπολης το 1453. Έγινε η έδρα ενός σαντζακιού ως μέρος του Εγιαλέτι της Ρούμελης στο τελευταίο τρίτο του 15ου αιώνα.

Στα μέσα του 17ου αιώνα, είχε περιέλθει στο Εγιαλέτι του Ουζού, μετά το 1812 στο Εγιαλέτι της Σιλίστρας και μέχρι το 1846 στο Εγιαλέτι της Αδριανούπολης. Μετονομάστηκε σε σαντζάκι της Ραιδεστού το 1849, από τη νέα πρωτεύουσα, Ραιδεστό. Η ίδια η Βιζύη αποσπάστηκε το 1879 και περιήλθε στο σαντζάκι του Κιρκλάρελι. Το 1912, το σαντζάκι της Ραιδεστού περιλάμβανε τους καζάδες (συνοικίες): Ραιδεστό, Μάλγαρα, Τσόρλου και Χαριούπολη.

Το 1920, η περιοχή, μαζί με ολόκληρη την Ανατολική Θράκη, καταλήφθηκε από τον Ελληνικό Στρατό, ο οποίος την κράτησε μέχρι την αποχώρησή τους τον Οκτώβριο του 1922 μετά την ανακωχή των Μουδανιών. Μετά το 1923 η πόλη Ραιδεστός έγινε η πρωτεύουσα της επαρχίας Ραιδεστού στη Δημοκρατία της Τουρκίας.

## Παραπομπές


## Πηγές
* 

Κατηγορία:Οθωμανική Θράκη
Κατηγορία:Τουρκοκρατία
Βιζύης
Κατηγορία:Ιστορία της Θράκης
Κομητεία Κάνυον (Άινταχο)

Η **Κομητεία Κάνυον** () είναι κομητεία στην πολιτεία του Άινταχο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 231,105 άτομα, καθιστώντας την τη δεύτερη πιο πυκνοκατοικημένη κομητεία στο Αϊντάχο. Η διοικητική πρωτεύουσα (*έδρα της κομητείας*) είναι το Κάλντγουελ και μεγαλύτερη πόλη η Νάμπα.  Η κομητεία ιδρύθηκε 7 Μαρτίου 1891.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 604 τ. μίλια (1.560 τ.χλμ.), από τα οποία 587 τ. μίλια (1.520 τ.χλμ) είναι γη και 16 τ. μίλια (41 τ.χλμ) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Άινταχο
Αφιπσίπ

Το **Αφιπσίπ** (ρωσ. Афипсип, αντιγκ. Афыпсып) είναι μεγάλο χωριό της Ευρωπαϊκής Ρωσίας, στη Δημοκρατία της Αντιγκέγια. Το 2023 είχε πληθυσμό 2.144 κατοίκους έναντι 2.193 κατοίκων το 2018. Διοικητικώς το Αφιπσίπ υπάγεται στο Διαμέρισμα Ταχταμουκάισκι και κατοικείται από Αντίγκε και Ρώσους. Το χωριό έχει 35 κύριες οδούς.

## Γεωγραφία
Το Αφιπσίπ είναι κτισμένο στην όχθη της τεχνητής λίμνης (ταμιευτήρα) Σάπσουγκ, που σχηματίσθηκε στον ποταμό Αφίπς (από όπου και η ονομασία του χωριού), σε υψόμετρο 16 μέτρα πάνω από την επιφάνεια της θάλασσας. Απέχει οδικώς 31 χιλιόμετρα βορειοδυτικά από την πρωτεύουσα του διοικητικού του διαμερίσματος, την κωμόπολη Ταχταμουκάι. Το κοντινότερο χωριό στο Αφιπσίπ είναι το Κουμπανστρόι.

## Παραπομπές


Αφιπσιπ
Ασοκολάι

Το **Ασ(σ)οκολάι** ή **Ασκιελάι** (ρωσ. Ассоколай, αντιγκ. Аскъэлай) είναι χωριό της Ευρωπαϊκής Ρωσίας, στη Δημοκρατία της Αντιγκέγια. Στην απογραφή του 2023 είχε 1.432 κατοίκους. Διοικητικώς το Ασοκολάι υπάγεται στο Διαμέρισμα Τεουτσέζσκι και κατοικείται κυρίως από Αντίγκε.

## Γεωγραφία
Το Ασοκολάι είναι κτισμένο σε υψόμετρο 45 μέτρα πάνω από την επιφάνεια της θάλασσας και απέχει οδικώς 8 χιλιόμετρα νοτιοανατολικά από την πρωτεύουσα του διοικητικού του διαμερίσματος, το Πονεζουκάι. Το κοντινότερο χωριό στο Ασοκολάι είναι το Σουπόφσκι.

## Παραπομπές


Ασοκολαι
Σάλεμ (Μασαχουσέτη)

Το **Σάλεμ** (αγγλικά: *Salem*) είναι ιστορική παράκτια πόλη στην Κομητεία Έσσεξ της Μασαχουσέτης των ΗΠΑ, που βρίσκεται στη Βόρεια Ακτή της ευρύτερης περιοχής της Βοστώνης. Η συνεχής εγκατάσταση από τους Ευρωπαίους άρχισε το 1626 με τους Αγγλικούς αποίκους. Το Σάλεμ ήταν ένα από τα σημαντικότερα λιμάνια που εμπόριοσαν εμπορεύματα στην πρώιμη ιστορία της Αμερικής. Πριν από την διάλυση των κυβερνήσεων της κομητείας στη Μασαχουσέτη το 1999, χρησίμευε ως μία από τις δύο έδρες της κομητείας για την κομητεία του Έσσεξ, μαζί με τον Λόρενς.

Σήμερα, το Σάλεμ είναι μια κατοικήσιμη και τουριστική περιοχή και διαθέτει ιστορικές κατοικημένες γειτονιές. Ο πληθυσμός της πόλης ήταν 44.480 κατά την απογραφή του 2020.

Το Σάλεμ είναι ευρέως γνωστό για τις δίκη των μαγισσών του Σάλεμ του 1692, που ενημερώνει έντονα την πολιτιστική ταυτότητα της πόλης στο σήμερα. Το Γκάλοους Χιλ αρχικά πιστεύεται ότι ήταν ο τόπος των εκτελέσεων κατά τη διάρκεια των δοκιμών των μαγισσών, αλλά το 2016 μια τοποθεσία κοντά με το όνομα Proctor's Ledge αναγνωρίστηκε ως η πραγματική τοποθεσία των εκτελέσεων. Το Γκάλοους Χιλ λειτουργεί τώρα ως πάρκο της πόλης.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Μασαχουσέτης
Κατηγορία:Έδρες κομητειών της Μασαχουσέτης
Νταβίντ Ράγια

Ο **Νταβίντ Ράγια Μαρτίν** (15 Σεπτεμβρίου 1995) είναι Ισπανός επαγγελματίας ποδοσφαιριστής που αγωνίζεται ως τερματοφύλακας για την Άρσεναλ και την εθνική ομάδα της Ισπανίας.

Ο Ράγια ξεκίνησε την επαγγελματική του καριέρα στην Αγγλία με την Μπλάκμπερν Ρόβερς. Είχε την επαγγελματική του αναγνώριση ως μέλος της ομάδας που προβιβάστηκε από τη Λιγκ Ουάν το 2018. Το 2019 μεταγράφηκε στην ομάδα της Τσάμπιονσιπ, Μπρέντφορντ και ήταν μέλος της ομάδας που προβιβάστηκε στην Πρέμιερ Λιγκ το 2021.

Ο Ράγια έκανε την διεθνή του πρεμιέρα με την Ισπανία το 2022 και συμμετείχε στις αποστολές για το Μουντιάλ 2022, καθώς και το Euro 2024, το οποίο κέρδισε η Ισπανία.

## Παραπομπές


Κατηγορία:Ισπανοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Μπλάκμπερν Ρόβερς
Κατηγορία:Ποδοσφαιριστές Νάσιοναλ Λιγκ (αγγλικό ποδόσφαιρο)
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μπρέντφορντ ΦΚ
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Παίκτες νικητές Πρωταθλήματος Εθνών ΟΥΕΦΑ
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Χαστούκ

Το **Χαστούκ** ή **Χαστίκου** (ρωσ. Хаштук, αντιγκ. Хьащтыку) είναι χωριό της Ευρωπαϊκής Ρωσίας, στη Δημοκρατία της Αντιγκέγια. Το 2023 είχε πληθυσμό 334 κατοίκους έναντι 269 κατοίκων το 2018. Διοικητικώς το Χαστούκ υπάγεται στο Διαμέρισμα Ταχταμουκάισκι και κατοικείται από Κιρκασίους. Σήμερα το χωριό έχει 8 κύριες οδούς.

## Γεωγραφία
Το Χαστούκ είναι κτισμένο στην αριστερή όχθη του ποταμού Κουμπάν, σε υψόμετρο 13 μέτρα πάνω από την επιφάνεια της θάλασσας και απέχει οδικώς 35 χιλιόμετρα βορειοδυτικά από την πρωτεύουσα του διοικητικού του διαμερίσματος, την κωμόπολη Ταχταμουκάι. Το κοντινότερο χωριό στο Χαστούκ είναι η Γιελιζαβετίνσκαγια.

## Παραπομπές


Χαστουκ
Αποστολίντι

Το **Αποστολίντι** (ρωσ. Апостолиди) είναι χωριό της Ευρωπαϊκής Ρωσίας, στη Δημοκρατία της Αντιγκέγια. Το 2023 είχε πληθυσμό 116 κατοίκους έναντι 93 κατοίκων το 2018. Διοικητικώς, το Αποστολίντι υπάγεται στο Διαμέρισμα Ταχταμουκάισκι και κατοικείται από Ρώσους και Ουκρανούς. Το χωριό έχει τρεις κύριες οδούς.

## Γεωγραφία
Το Αποστολίντι είναι κτισμένο σε υψόμετρο 22 μέτρα πάνω από την επιφάνεια της θάλασσας και απέχει οδικώς 7 χιλιόμετρα νοτιοδυτικά από την πρωτεύουσα του διοικητικού του διαμερίσματος, την κωμόπολη Ταχταμουκάι. Το κοντινότερο χωριό στο Αποστολίντι είναι το Σουπόφσκι.

## Παραπομπές


Αποστολιντι
Ανδρέας Λαμπρής

Ο **Ανδρέας Λαμπρής** (γεννημένος στις 30 Απριλίου 1942 στη Θεσσαλονίκη),  ήταν Έλληνας βετεράνος ποδοσφαιριστής, ο οποίος αγωνίστηκε ως αμυντικός στην ομάδα του Άρη Θεσσαλονίκης  από το 1965 μέχρι το 1968.

## Καριέρα
Ο Λαμπρής ξεκίνησε την καριέρα του από την **ΑΕ Χαριλάου** και πραγματοποίησε το μεγάλο άλμα στην καριέρα του το καλοκαίρι του 1965 όταν πήρε μεταγραφή στον Άρη Θεσσαλονίκης.

Παρέμεινε τρεις σεζόν (1965-68) στους "κίτρινους", και μολονότι η θέση του ήταν στο κέντρο, αγωνίστηκε κυρίως σε θέσεις της άμυνας, ως αναπληρωματικό του Καμπουρλάζου (δεξί μπακ). Σε μια εποχή που δεν υπήρξε δικαίωμα αλλαγών κατά τη διάρκεια του αγώνα και οι θέσεις στη βασική ενδεκάδα ήταν κατά βάση καπαρωμένες από πιο έμπειρους παίκτες, ο Λαμπρής κατόρθωσε να καταγράψει 30 συμμετοχές στην Α' Εθνική. 
 
Την σεζόν 1965-66, πραγματοποίησε το ντεμπούτο του στην Ά Εθνική, στις 14 Απριλίου 1966, στον αγώνα Ηρακλής-Αρης , και αυτή υπήρξε η μοναδική του συμμετοχή για τη σεζόν εκείνη.

Τη σεζόν 1966-67 πραγματοποίησε 12 εμφανίσεις, διακρινόμενος για τα αθλητικά του προσόντα και το πολύ δυνατό παιχνίδι του. 

Η σεζόν 1967-68 ξεκίνησε με τις καλύτερες προϋποθέσεις για τον Λαμπρή καθώς άρχισε να καθιερώθηκε στο βασικό σχήμα της ομάδας και κατέγραψε 17 συμμετοχές. 

Στις 31 Δεκεμβρίου 1967, σημείωσε το μοναδικό του τέρμα (με κτύπημα πέναλτι στο 76ο λεπτό) με τη φανέλα του Άρη σε επίσημο αγώνα, στην εκτός έδρας ήττα από την Βέροια με 2-1. 

Ωστόσο στάθηκε άτυχος καθώς τραυματίστηκε σοβαρά στις 25 Φεβρουαρίου 1968, στην ήττα του Άρη από τον Απόλλων Αθηνών στην Αθήνα  και έκτοτε δεν κατόρθωσε να επανέλθει στις αγωνιστικές υποχρεώσεις της ομάδας.

Μοιραία, στις 8 Αυγούστου 1968, αποδεσμεύθηκε από τον Άρη. 

## Στατιστικά



## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Αμυντικοί ποδοσφαιριστές
Κομητεία Άιντα

Η **Κομητεία Άιντα** () είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 7,005 κάτοικοι.  Η διοικητική πρωτεύουσα (*έδρα*) και μεγαλύτερη πόλη είναι η 
Άιντα Γκροβ. 

Η κομητεία ιδρύθηκε το 1851 και πήρε το όνομα της από την Αιντα Σμιθ, το πρώτο παιδί Ευρωπαίων μεταναστών που γεννήθηκε στην περιοχή αυτή.
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 432 τ. μίλια (1, 120 τ.χλμ), εκ των οποίων 432 τ. μίλια (1, 119 τ.χλμ.) είναι στεριά και 0,5  τ. μίλια (1,0 τ.χλμ) είναι νερό.

### Γειτονικές κομητείες
* Κομητεία Τσερόκι (βόρεια)
* Κομητεία Σακ (ανατολικά)
* Κομητεία Κρόφορντ (νότια)
* Κομητεία Γούντμπερι (δυτικά)

## Παραπομπές


## Εξωτερικοί σύνδεσμοι
* 
*  

Κατηγορία:Κομητείες της Άιοβα
Κομητεία Ουόρθ (Άιοβα)

Η **Κομητεία Ουόρθ** () είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 7,443 κάτοικοι. Η διοικητική πρωτεύουσα (*έδρα*) και μεγαλύτερη πόλη είναι το Νόρθγουντ.  Η κομητεία ιδρύθηκε το 1851 και πήρε το όνομά της προς τιμήν του Γουίλιαμ Τζένκινς Γουόρθ, αξιωματικό που πήρε μέρος στον Αμερικανο-Μεξικανικό Πόλεμο.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 402 τ. μίλια (1, 040 τ.χλμ), εκ των οποίων 400 τ. μίλια (1, 000 τ.χλμ.) είναι στεριά και 1,8 τ. μίλια (40 τ.χλμ) καλύπτονται από ύδατα (λίμνες, ποτάμια).
### Γειτονικές κομητείες

*Κομητεία Φρίμπορν, Μινεσότα (βόρεια)
*Κομητεία Μάουερ, Μινεσότα (βορειοανατολικά)
*Κομητεία Μίτσελ (ανατολικά)
*Κομητεία Σέρο Γκόρντο (νότια)
*Κομητεία Γουινεμπάγκο (δυτικά)

## Παραπομπές


Κατηγορία:Κομητείες της Άιοβα
Κομητεία Κάλχουν (Άιοβα)

Η **Κομητεία Κάλχουν** () είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 9,927 κάτοικοι. Η διοικητική πρωτεύουσα (*έδρα*) και μεγαλύτερη πόλη είναι το Ρόκγουελ Σίτυ. 

Η κομητεία ιδρύθηκε το 1855 και πήρε το όνομά της προς τιμήν του Τζον Κάλχουν, Αμερικανού πολιτικού, που υπηρέτησε ως 7ος Αντιπρόεδρος των ΗΠΑ (1825 - 1832).
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 572 τ. μίλια (1, 480 τ.χλμ), εκ των οποίων 570 τ. μίλια (1, 475 τ.χλμ.) είναι στεριά και 2,1 τ. μίλια (5,0 τ.χλμ) καλύπτονται από ύδατα (λίμνες, ποτάμια).

### Γειτονικές κομητείες

*Κομητεία Ποκαχόντας (βόρεια)
*Κομητεία Γουέμπστερ (ανατολικά)
*Κομητεία Γκριν (νοτιοανατολικά)
*Κομητεία Κάρολ (νοτιοδυτικά)
*Κομητεία Σακ (δυτικά)

## Παραπομπές


Κατηγορία:Κομητείες της Άιοβα
Κομητεία Κλέιτον (Άιοβα)

Η **Κομητεία Κλέιτον** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, ο πληθυσμός ήταν 17, 043 κάτοικοι. Η διοικητική πρωτεύουσα (*έδρα*) είναι το Ελκάντερ και μεγαλύτερη πόλη το Γκούτενμπεργκ.  

Η κομητεία ιδρύθηκε το 1837 και πήρε το όνομά της προς τιμήν του Τζον Κλέιτον, δικηγόρου Γερουσιαστή των Ηνωμένων Πολιτειών από το Ντέλαγουερ και αργότερα Υπουργό Εξωτερικών υπό τον Πρόεδρο Ζάκαρι Τέιλορ.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 793 τ. μίλια (2, 020 τ.χλμ), εκ των οποίων 779 τ. μίλια (2, 050 τ.χλμ.) είναι στεριά και 14 τ. μίλια (30 τ.χλμ) καλύπτονται από ύδατα (λίμνες, ποτάμια).
### Γειτονικές κομητείες

*Κομητεία Αλαμάκι (βόρεια)
*Κομητεία Κρόφορντ, Ουισκόνσιν (βορειοανατολικά)
*Κομητεία Γκραντ, Ουισκόνσιν (ανατολικά)
*Κομητεία Ντουμπούκ (νοτιοανατολικά)
*Κομητεία Ντέλαγουερ (νότια)
*Κομητεία Μπιουκάναν (νοτιοδυτικά)
*Κομητεία Φαγιέτ (δυτικά)
*Κομητεία Γουίνεσικ (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Λούκας (Άιοβα)

Η **Κομητεία Λούκας** () είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 8, 634 κάτοικοι. Η διοικητική πρωτεύουσα (*έδρα*) και μεγαλύτερη πόλη είναι το Τσάριτον.  Η κομητεία ιδρύθηκε το 1846 και πήρε το όνομά της προς τιμήν του Ρόμπερτ Λούκας, πολιτικού που υπηρέτησε ως 12ος κυβερνήτης του Οχάιο (1832 - 1836).
  
Σύμφωνα με το Γραφείο Απογραφής των ΗΠΑ , η κομητεία έχει συνολική έκταση 434 τ. μίλια (1120 τ.χλμ), εκ των οποίων 431 τ. μίλια (1, 110 τ.χλμ.) είναι στεριά και 3,0  τ. μίλια (10 τ.χλμ) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Άιοβα
Κομητεία Ντέιβις (Άιοβα)

Η **Κομητεία Ντέιβις** () είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 9,110 κάτοικοι.  Η διοικητική πρωτεύουσα (*έδρα *) και μεγαλύτερη πόλη είναι το Μπλούμφιλντ. 

Η κομητεία ιδρύθηκε το 1843 και πήρε το όνομά της προς τιμήν του Γκάρετ Ντέιβις, βουλευτή από το Κεντάκι από τις 4 Μαρτίου 1839 έως τις 3 Μαρτίου 1847, και αργότερα Γερουσιαστή των ΗΠΑ από το Κεντάκι.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 505 τ. μίλια (1,310 τ.χλμ), εκ των οποίων 502 τ. μίλια (1, 300 τ.χλμ.) είναι στεριά και 3,0 τ. μίλια (10 τ.χλμ) καλύπτονται από ύδατα (λίμνες, ποτάμια).
### Γειτονικές κομητείες

*Κομητεία Γουαπέλο (βόρεια)
*Κομητεία Τζέφερσον (βορειοανατολικά)
*Κομητεία Βαν Μπιούρεν (ανατολικά)
*Κομητεία Σκότλαντ, Μιζούρι (νοτιοανατολικά)
*Κομητεία Σούιλερ, Μιζούρι (νοτιοδυτικά)
*Κομητεία Απανούζ (δυτικά)
*Κομητεία Μονρόε (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Πέιτζ (Άιοβα)

Η **Κομητεία Πέιτζ** () είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 15,211 κάτοικοι.  Η διοικητική πρωτεύουσα (*έδρα*) και μεγαλύτερη πόλη είναι η Κλαρίντα.

Η κομητεία ιδρύθηκε το 1847 και πήρε το όνομά της προς τιμήν του λοχαγού Τζον Πέιτζ που σκοτώθηκε στην μάχη του Πάλο Άλτο.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 535 τ. μίλια (1, 390 τ.χλμ), εκ των οποίων 534 τ. μίλια (1, 387 τ.χλμ.) είναι στεριά και 1,0  τ. μίλι (3,0 τ.χλμ) καλύπτονται από ύδατα (λίμνες, ποτάμια).
### Γειτονικές κομητείες

*Κομητεία Μοντγκόμερι (βόρεια)
*Κομητεία Τέιλορ (ανατολικά)
*Κομητεία Νόνταγουεϊ, Μιζούρι (νοτιοανατολικά)
*Κομητεία Άτσισον, Μιζούρι (νοτιοδυτικά)
*Κομητεία Φρεμόντ (δυτικά)

## Παραπομπές


Κατηγορία:Κομητείες της Άιοβα
Κομητεία Ποκαχόντας (Άιοβα)

Η **Κομητεία Ποκαχόντας** () είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 7,078 κάτοικοι. Η διοικητική πρωτεύουσα (*έδρα*) και μεγαλύτερη πόλη είναι το Ποκαχόντας. 

Η κομητεία ιδρύθηκε το 1851 και πήρε το όνομά της προς τιμήν της Ποκαχόντας, της διάσημης ιθαγενούς Αμερικανίδας από το Τζέιμσταουν της Βιρτζίνια. Ένα κολοσσιαίο άγαλμά της στέκεται στην πόλη της Ποκαχόντας. 

## Γεωγραφία
  
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 579 τ. μίλια (1, 500 τ.χλμ), εκ των οποίων 577 τ. μίλια (1, 490 τ.χλμ.) είναι στεριά και 2,0 τ. μίλια (10 τ.χλμ) καλύπτονται από ύδατα (λίμνες, ποτάμια).

### Γειτονικές κομητείες

*Κομητεία Πάλο Άλτο (βόρεια)
*Κομητεία Χάμπολτ (ανατολικά)
*Κομητεία Γουέμπστερ (νοτιοανατολικά)
*Κομητεία Κάλχουν (νότια)
*Κομητεία Μπουένα Βίστα (δυτικά)

## Παραπομπές


Κατηγορία:Κομητείες της Άιοβα
Κομητεία Σιού (Άιοβα)

Η **Κομητεία Σιού** () είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 35, 871 κάτοικοι. Η διοικητική πρωτεύουσα (*έδρα *) είναι το Όραντζ Σίτυ και μεγαλύτερη πόλη το Σιού Σέντερ.  

Η κομητεία ιδρύθηκε το 1851 και πήρε το όνομά της προς τιμήν της φυλής των ινδιάνων Σιού.

## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 769 τ. μίλια (1, 990 τ.χλμ), εκ των οποίων 768 τ. μίλια (1, 987 τ.χλμ.) είναι στεριά και 1,0  τ. μίλια (3,0 τ.χλμ) καλύπτονται από ύδατα (λίμνες, ποτάμια).

### Γειτονικές κομητείες

*Κομητεία Λάιον (βόρεια)
*Κομητεία Ο'Μπράιεν (ανατολικά)
*Κομητεία Πλύμουθ (νότια)
*Κομητεία Γιούνιον, Νότια Ντακότα (νοτιοδυτικά)
*Κομητεία Λίνκολν, Νότια Ντακότα (βορειοδυτικά)

## Παραπομπές


Κατηγορία:Κομητείες της Άιοβα
Αρένα Coca-Cola

Η **Αρένα Coca-Cola** είναι πολυλειτουργική κλειστή αρένα στο Ντουμπάι, στα Ηνωμένα Αραβικά Εμιράτα. Άνοιξε στις 6 Ιουνίου 2019 και έχει χωρητικότητα 17.000 θεατών. Είναι η μεγαλύτερη κλειστή αρένα στην περιοχή, στην οποία διεξάγονται μουσικές, αθλητικές και ψυχαγωγικές εκδηλώσεις. Είναι η έδρα της ΜΚ Ντουμπάι.

## Κατασκευή
Η Αρένα Coca-Cola είναι μια από τις πιο προηγμένες τεχνολογικά αρένες στον κόσμο. Η δομή της οροφής μπορεί να υποστηρίξει 190 μετρικούς τόνους. Περιλαμβάνει 17 ανελκυστήρες, 26 κυλιόμενες σκάλες, 4 αποδυτήρια, 8 καμαρίνια καλλιτεχνών, περισσότερα από 35 καταστήματα F&B και 28 χώρους για αναπηρικά αμαξίδια.

### Φωτισμός πρόσοψης
Το μπροστινό μέρος της αρένας διαθέτει σύστημα φωτισμού πρόσοψης που αποτελείται από 4.600 LED. Η αρένα παραδοσιακά φωτίζεται με κόκκινο χρώμα για να αντιπροσωπεύει το όνομα της αρένας, Coca-Cola..

## Εκδηλώσεις
Η Αρένα Coca-Cola έχει αποτελέσει σκηνή για συναυλίες από τους: Simple Minds, Bastille, Ντέμι Λοβάτο, Χανς Ζίμμερ, Λιούις Καπάλντι, Τζέισον Ντερούλο, Τζάστιν Μπίμπερ, 50 Cent, Martin Garrix, Maroon 5 και πολλούς άλλους τραγουδιστές.

Επίσης, έχει φιλοξενήσει αρκετές κωμικές παραστάσεις, με διάσημους κωμικούς όπως οι Κέβιν Χαρτ, Μάικλ ΜάκΙνταϊρ και ο Τρέβορ Νόα.

Το 2024,η αρένα φιλοξένησε το Euroleague Basketball Next Generation Tournament, το οποίο κέρδισε η ομάδα νέων της Ράτιοφαρμ Ουλμ.

## Παραπομπές


## Εξωτερικοί σύνδεσμοι

* 

Κατηγορία:Κλειστά στάδια
Κατηγορία:Γήπεδα καλαθοσφαίρισης στα Ηνωμένα Αραβικά Εμιράτα
Κατηγορία:Κτίρια και κατασκευές στο Ντουμπάι
Μολάδι Αίγινας

Το **Μολάδι** ή **Μολάθι** είναι βραχονησίδα στα βόρεια του Σαρωνικού κόλπου και στα βορειοδυτικά της Αίγινας. Ανήκει στο σύμπλεγμα των Διαπόριων Νήσων και βρίσκεται ανάμεσα στις νησίδες Άγιο Θωμά (Δ.) και Υψηλή (Α.).

## Παραπομπές


Πρασσού
Κατηγορία:Ελληνικές βραχονησίδες
Πλατειά Αίγινας

Η **Πλατειά** είναι βραχονησίδα στα βόρεια του Σαρωνικού κόλπου και στα βορειοδυτικά της Αίγινας με ψηλότερο σημείο στα 51 μέτρα. Ανήκει στο σύμπλεγμα των Διαπόριων Νήσων και βρίσκεται ανάμεσα στο ανατολικότερο άκρο του συμπλέγματος, δυτικά από την βραχονησίδα Ελεούσα ή Λαγούσα.

## Παραπομπές


Πρασσού
Κατηγορία:Ελληνικές βραχονησίδες
Αζαμάτ-Γιουρτ

Το **Αζαμάτ-Γιουρτ** (ρωσ. Азамат-Юрт, τσετσεν. Азамат-Йурт) είναι χωριό της Ευρωπαϊκής Ρωσίας, στη Δημοκρατία της Τσετσενίας. Το 2024 είχε 1.689 κατοίκους έναντι 1.500 στην απογραφή του 2010 και 923 στην απογραφή του 1990. Διοικητικώς, το Αζαμάτ-Γιουρτ υπάγεται στο Διαμέρισμα Γκουντερμέσκι και είναι η έδρα του ομώνυμου Δήμου Αζαμάτ-Γιουρτόφσκογιε, του οποίου αποτελεί τον μοναδικό οικισμό.

## Γεωγραφία
Το Αζαμάτ-Γιουρτ είναι κτισμένο στη δεξιά όχθη του σημαντικού ποταμού Τέρεκ, σε υψόμετρο 23 μέτρα πάνω από την επιφάνεια της θάλασσας. Απέχει οδικώς 19 χιλιόμετρα βορειοανατολικά από την πρωτεύουσα του διοικητικού του διαμερίσματος, το Γκουντερμές, και 58 χιλιόμετρα από την πρωτεύουσα της Τσετσενίας, το Γκρόζνυ. Το κοντινότερο χωριό στο Αζαμάτ-Γιουρτ είναι το Χανγκίς-Γιουρτ, στα δυτικά.

## Ιστορικά στοιχεία
Το Αζαμάτ-Γιουρτ ιδρύθηκε το 1859 και η ονομασία του προέρχεται από το όνομα του ιδρυτή του (Αζαμάτ) και την τσετσενική λέξη *γιουρτ* = καταυλισμός, χωριό. Το 1944, μετά την απέλαση Τσετσένων και Ιγκουσετίων, και την κατάργηση της Τσετσενο-Ινγκουσετικής Αυτόνομης Σοβιετικής Σοσιαλιστικής Δημοκρατίας, το χωριό κατοικήθηκε από μεταφερθέντες Αβάρους από τη γειτονική Δημοκρατία του Νταγκεστάν, στην οποία και υπάχθηκε. Το 1957 με την επανίδρυση της Τσετσενο-Ινγκουσετικής Α.Σ.Σ.Δ., επέστρεψαν στο χωριό οι Βαϊνάχοι Τσετσένοι, από τους οποίους κατοικείται κυρίως σήμερα το Αζαμάτ-Γιουρτ.

## Παραπομπές


Αζαματ-Γιουρ
Στάρυ Ατσχόι

Το **Στάρυ Ατσχόι** ή **Γιασχόι Χοτάρ** (ρωσ. Старый Ачхой, τσετσεν. Ӏашхой-КӀотар) είναι χωριό της Ευρωπαϊκής Ρωσίας, στη Δημοκρατία της Τσετσενίας. Το 2024 είχε 887 κατοίκους έναντι 940 στην απογραφή του 2010 και 658 στην απογραφή του 1990. Διοικητικώς, το Στάρυ Ατσχόι υπάγεται στο Διαμέρισμα Ατσχόι-Μαρτάνοφσκι και είναι η έδρα του ομώνυμου Δήμου Στάρο Ατσχόισκογιε, του οποίου αποτελεί τον μοναδικό οικισμό.

## Γεωγραφία
Το Στάρυ Ατσχόι είναι κτισμένο στις όχθες του μικρού ποταμού Ατσχού, από όπου και η ονομασία του, στους δασωμένους πρόποδες της οροσειράς του Καυκάσου, σε υψόμετρο 319 μέτρα πάνω από την επιφάνεια της θάλασσας. Απέχει οδικώς 9 χιλιόμετρα νοτιοανατολικά από την πρωτεύουσα του διοικητικού του διαμερίσματος, την πόλη Ατσχόι-Μαρτάν, και 44 χιλιόμετρα νοτιοδυτικά από την πρωτεύουσα της Τσετσενίας, το Γκρόζνυ. Ο κοντινότερος οικισμός στο Στάρυ Ατσχόι είναι το χωριό Γιαντί, στα δυτικά.

## Ιστορικά στοιχεία
Το 1944, μετά την απέλαση Τσετσένων και Ιγκουσετίων, και την κατάργηση της Τσετσενο-Ινγκουσετικής Αυτόνομης Σοβιετικής Σοσιαλιστικής Δημοκρατίας, το χωριό κατοικήθηκε από μεταφερθέντες εποίκους και μετονομάσθηκε σε Κιζίλοβο. Το 1957, με την επανίδρυση της Τσετσενο-Ινγκουσετικής Α.Σ.Σ.Δ., επέστρεψαν στο χωριό, που ξαναπήρε την παλαιά του ονομασία, οι Βαϊνάχοι Τσετσένοι, από τους οποίους κατοικείται κυρίως σήμερα το Στάρυ Ατσχόι.

## Παραπομπές


Σταρυ Ατσχοι
Νόβι Σαρόι

Το **Νόβι Σαρόι** ή **Κέρλα Σαρά** (ρωσ. Новый Шарой, τσετσεν. Керла-Шара) είναι χωριό της Ευρωπαϊκής Ρωσίας, στη Δημοκρατία της Τσετσενίας. Το 2024 είχε 1.850 κατοίκους έναντι 1.924 στην απογραφή του 2010 και 1.425 στην απογραφή του 1990. Διοικητικώς, το Νόβι Σαρόι υπάγεται στο Διαμέρισμα Ατσχόι-Μαρτάνοφσκι και είναι η έδρα του ομώνυμου Δήμου Νοβο-Σαρόισκογιε, του οποίου αποτελεί τον μοναδικό οικισμό.

## Γεωγραφία
Το Νόβι Σαρόι είναι κτισμένο δίπλα στο δάσος του Σαμάσκι, σε υψόμετρο 221 μέτρα πάνω από την επιφάνεια της θάλασσας. Απέχει οδικώς 6,5 χιλιόμετρα βόρεια από την πρωτεύουσα του διοικητικού του διαμερίσματος, την πόλη Ατσχόι-Μαρτάν, και 37 χιλιόμετρα δυτικά-νοτιοδυτικά από την πρωτεύουσα της Τσετσενίας, το Γκρόζνυ. Ο κοντινότερος οικισμός στο Νόβι Σαρόι είναι το χωριό Νταβιντένκο, στα βορειοδυτικά.

## Ιστορικά στοιχεία
Μετά την επανίδρυση της Τσετσενο-Ινγκουσετικής Αυτόνομης Σοβιετικής Σοσιαλιστικής Δημοκρατίας το 1957, οι εκτοπισθέντες Τσετσένοι του 1944 του Διαμερίσματος Σαρόισκι απαγορεύθηκε να επιστρέψουν στα εδάφη τους. Ως αποτέλεσμα, το 1964 ιδρύθηκε το χωριό Νόβι Σαρόι (που σημαίνει «Νέο Σαρόι»), ώστε να κατοικήσουν εκεί οι Τσετσένοι που κατάγονταν από το χωριό Σαρόι. Από τους απογόνους τους κατοικείται κυρίως και σήμερα το Νόβι Σαρόι.

## Παραπομπές


Νοβι Σαροι
Νταβιντένκο (χωριό)

Το **Νταβιντένκο** ή **Σοβντάνα-Γιουρτ** (ρωσ. Давыденко, τσετσεν. Шовдана-Юрт) είναι χωριό της Ευρωπαϊκής Ρωσίας, στη Δημοκρατία της Τσετσενίας. Το 2024 είχε 2.022 κατοίκους έναντι 1.702 στην απογραφή του 2010 και 1.106 στην απογραφή του 1990. Διοικητικώς, το Νταβιντένκο υπάγεται στο Διαμέρισμα Ατσχόι-Μαρτάνοφσκι και είναι η έδρα του ομώνυμου Δήμου Νταβιντενκόφσκογιε, του οποίου αποτελεί τον μοναδικό οικισμό.

## Γεωγραφία
Το Νταβιντένκο είναι κτισμένο στη δεξιά όχθη του ποταμού Σούνζα, δυτικά από το δάσος του Σαμάσκι, σε υψόμετρο 223 μέτρα πάνω από την επιφάνεια της θάλασσας. Απέχει οδικώς 9 χιλιόμετρα βόρεια από την πρωτεύουσα του διοικητικού του διαμερίσματος, την πόλη Ατσχόι-Μαρτάν. Ο κοντινότερος οικισμός στο Νταβιντένκο είναι το χωριό Νόβι Σαρόι, στα νοτιοανατολικά.

## Ιστορικά στοιχεία
Το Νταβιντένκο ιδρύθηκε αρχικώς ως αγρόκτημα το 1880 από μετανάστες από την Ουκρανία, οι οποίοι αγόρασαν τη γη, ενώ ως οικισμός ιδρύθηκε το 1886. Στα μέσα του 1914 απογράφηκε ως «Αγρόκτημα Νταβιντένκοβα» με 179 κατοίκους και 31 νοικοκυριά. Σύμφωνα με τον κατάλογο κατοικημένων τόπων του Βόρειου Καυκάσου το 1925, το χωριό είχε 366 κατοίκους (174 άνδρες και 192 γυναίκες) και δημοτικό σχολείο, αναφέρεται μάλιστα και μια λιμνούλα.

Το 1944, μετά την απέλαση Τσετσένων και Ιγκουσετίων, και την κατάργηση της Τσετσενο-Ινγκουσετικής Αυτόνομης Σοβιετικής Σοσιαλιστικής Δημοκρατίας, το χωριό κατοικήθηκε από μεταφερθέντες εποίκους και μετονομάσθηκε. Το 1957, με την επανίδρυση της Τσετσενο-Ινγκουσετικής Α.Σ.Σ.Δ., επέστρεψαν στο χωριό, που ξαναπήρε την παλαιά του ονομασία, οι Τσετσένοι, από τους οποίους κατοικείται κυρίως (σε ποσοστό 99%) σήμερα το χωριό.

## Παραπομπές


Νταβιντενκο
Βαλερίκ (οικισμός)

Το **Βαλερίκ** ή **Βαλεργκτέ** (ρωσ. Валерик, τσετσεν. ВаларгтӀе) είναι κωμόπολη της Ευρωπαϊκής Ρωσίας, στη Δημοκρατία της Τσετσενίας. Το 2024 είχε 9.837 κατοίκους έναντι 8.023 στην απογραφή του 2010 και 5.750 στην απογραφή του 1990. Διοικητικώς, το Βαλερίκ υπάγεται στο Διαμέρισμα Ατσχόι-Μαρτάνοφσκι και είναι η έδρα του ομώνυμου Δήμου Βαλερίκσκογιε, του οποίου αποτελεί τον μοναδικό οικισμό.

## Γεωγραφία
Το Βαλερίκ είναι κτισμένο σε αμφότερες τις όχθες του ομώνυμου ποταμού, από όπου πήρε την ονομασία του («βαλερίκ» σημαίνει «ποταμός των πτωμάτων» στην τσετσενική γλώσσα), σε υψόμετρο 214 μέτρα πάνω από την επιφάνεια της θάλασσας. Απέχει οδικώς 7 χιλιόμετρα ανατολικά από την πρωτεύουσα του διοικητικού του διαμερίσματος, την πόλη Ατσχόι-Μαρτάν, και 25 χιλιόμετρα νοτιοδυτικά από την πρωτεύουσα της Τσετσενίας, το Γκρόζνυ. Οι κοντινότεροι οικισμοί στο Βαλερίκ είναι η πόλη Κατύρ Γιουρτ στα δυτικά και το Γκεχί στα δυτικά, με τους οποίους είναι σχεδόν ενωμένο οικιστικώς.

## Ιστορικά στοιχεία
Το 1944, μετά την απέλαση Τσετσένων και Ιγκουσετίων, και την κατάργηση της Τσετσενο-Ινγκουσετικής Αυτόνομης Σοβιετικής Σοσιαλιστικής Δημοκρατίας, η κωμόπολη κατοικήθηκε από μεταφερθέντες εποίκους και μετονομάσθηκε. Το 1957, με την επανίδρυση της Τσετσενο-Ινγκουσετικής Α.Σ.Σ.Δ., επέστρεψαν στην κωμόπολη, που ξαναπήρε την παλαιά της ονομασία, οι Τσετσένοι, από τους οποίους κατοικείται κυρίως και σήμερα το Βαλερίκ.

## Παραπομπές


Βαλερικ
Υδροστατικός σκελετός

Ο **υδροστατικός σκελετός** είναι ένα βιολογικό σύστημα που επιτρέπει σε πολλούς οργανισμούς να στηρίζονται και να κινούνται. Βασίζεται στην διαρκή μεταβολή στη πίεση των υγρών που βρίσκονται μέσα στο σώμα τους, τα οποία βοηθούν το σώμα να αλλάζει σχήμα και μέγεθος μέσω της συστολής των μυών. 

Η σταθερή ποσότητα των υγρών μέσα στον οργανισμό, σε συνδυασμό με την αύξηση και τη μείωση της πίεσης που προκαλείται από τη σύσπαση των μυών, έχει ως αποτέλεσμα να επιτρέπει στον οργανισμό να κινεί τμήματά του με τέτοιον τρόπο ώστε να μπορεί να κινείται στον χώρο ή να αλλάζει το σχήμα του. 

Αυτό το σύστημα στήριξης χρησιμοποιείται ευρέως στη φύση.Συναντάται σε οργανισμούς όπως οι θαλάσσιες ανεμώνες, τα σκουλήκια και οι προνύμφες των αρθροπόδων. Ακόμα και σε πιο σύνθετους οργανισμούς, όπως τα μαλάκια και ορισμένα αρθρόποδα, ο υδροστατικός σκελετός βοηθά σε εξειδικευμένες κινήσεις, όπως τα πόδια των αραχνών και η προβοσκίδα των ελεφάντων.

## Παραπομπές


Κατηγορία:Σκελετικό σύστημα
Εικόνα Παναγίας Υπαπαντής Καλαμάτας

Η **Ιερά εικόνα Παναγίας Υπαπαντής Καλαμάτας** είναι σύμβολο της Χριστιανοσύνης και της Ορθόδοξης Εκκλησίας. Βρίσκεται στο Μητροπολιτικό Ναό της Υπαπαντής στην Καλαμάτα Μεσσηνίας. Πρόκειται για μια εικόνα με έντονο χριστιανικό αλλά και ιστορικό ενδιαφέρον, καθώς βρέθηκε την εποχή της τουρκοκρατίας. Στις 2 Φεβρουαρίου εορτάζεται η μνήμη της Παναγίας Υπαπαντής.

## Θεματολογία της εικόνας
Η εικόνα απεικονίζει την Παναγία την Υπαπαντή και εορτάζει στις 2 Φεβρουαρίου, την ημέρα της Υπαπαντής του Χριστού. Αποτελεί ανάμνηση της εισόδου του Χριστού στο Ναό των Ιεροσολύμων ή αλλιώς ετυμολογικά η προϋπάντηση του μικρού Χριστού. Ταυτόχρονα, στην εικόνα η Παναγία απεικονίζεται την ημέρα που συμπληρώνονται σαράντα ημέρες από τη γέννηση του Χριστού και είναι πλέον καθαρή από τη λοχεία. Σύμφωνα με τον νόμο της εποχής, το πρώτο παιδί της οικογένειας αφιερωνόταν στον Θεό, και οι γονείς έπρεπε να θυσιάσουν σε αυτόν ένα ζευγάρι περιστέρια για να "φωτιστεί" το παιδί.

## Ιστορικό Εύρεσης
Η ιερή εικόνα της Παναγίας της Υπαπαντής βρέθηκε το 1770 επί τουρκοκρατίας, μισοκαμένη και θαμμένη, με αλλοιωμένα τα πρόσωπα της Παναγίας και του Χριστού, σε έναν στάβλο που χρησιμοποιούσαν οι Τούρκοι κατακτητές κοντά στον τόπο που χτίστηκε ο ναός. Η παράδοση αναφέρει ότι η Παναγία φανερώθηκε σε μια γυναίκα κρυπτοχριστιανή στον ύπνο της, και της υπέδειξε να ψάξει στους στάβλους του Πασά. Εκεί ο ιπποκόμος βρήκε την εικόνα της Παναγίας. την επονομαζόμενη Υπαπαντή. Στο σημείο που βρίσκονταν οι στάβλοι, ανεγέρθηκε 25 Ιανουαρίου του 1860 και εγκαινιάστηκε 19 Αυγούστου του 1973 ναός αφιερωμένος στην Υπαπαντή του Σωτήρος, ο οποίος σήμερα αποτελεί τον Μητροπολιτικό ναό της Καλαμάτας. Ο ναός έπαθε ζημίες από τους σεισμούς του 1886 και του 1986 και απειλήθηκε από την πυρκαγιά στις 2 Φεβρουαρίου το 1914. Η ιερή εικόνα έπαθε ζημιές, η οποίες στην πορεία αποκαταστάθηκαν.

Η λιτάνευση της εικόνας έγινε για πρώτη φορά το 1841 για να συμβάλλει η Παναγία στην αντιμετώπιση της επιδημίας της πανώλης. Σήμερα, ο ναός γιορτάζει στις 2 Φεβρουαρίου οπού γίνεται αρχιερατική Θεία Λειτουργία. Το προηγούμενο βράδυ διενεργείται εσπερινός με λιτάνευση της εικόνας και ολονυχτία.

## Εξωτερικοί σύνδεσμοι
* https://www.messinialive.gr/panagia-ypapanti-istoria-tis-ieris-eikonas-kai-tis-poliouchou-tis-kalamatas/
* https://eleftheriaonline.gr/stiles/apopseis/item/288287-merika-apo-ta-thaymata-tis-ieris-eikonas-panagias-ypapantis
* https://www.ertecho.gr/radio/kalamata/category/afieromata-kalamata/ondemand/586788/panagia-ypapanti-02-02-2024/
* https://www.tharrosnews.gr/2024/01/panagia-i-ypapanti-i-istoria-tis-poliouchou-tis-kalamatas/
* https://www.oloimazi.gr/el/arthra/ekklisia-ypapantis-kalamata

## Παραπομπές


Υπαπαντη
Κατηγορία:Καλαμάτα
Μπουχάρια

[μικρογραφία|Γεωλογικοί σχηματισμοί Μπουχάρια κοντά στον [Μικρόβαλτο Κοζάνης|Μικρόβαλτο.]]
Τα **Μπουχάρια** είναι γεωλογικοί σχηματισμοί που μοιάζουν με καμινάδες, αποτέλεσμα διάβρωσης του εδάφους σε διάστημα χιλιάδων χρόνων, στο γεωπάρκο Γρεβενών-Κοζάνης. Εμφανίζονται στην περιοχή Μικροβάλτου, στις όχθες κατά μήκος του λάκκου της Ποταμιάς (φυσικό όριο Δήμου Καμβουνίων με την Κοινότητα Λιβαδερού) και φτάνουν μέχρι τη Βογγόπετρα. Σχηματισμοί καμινάδων υπάρχουν και στο χωριό Πλατανόρρευμα.
[μικρογραφία|«Νοκτάρια» στο γεωπάρκο [Μικρόβαλτο Κοζάνης|Μικροβάλτου.]]
Τα «μπουχάρια» είναι γεωλογικοί σχηματισμοί σε μορφή «καμινάδας» φτιαγμένοι από χώμα, άμμο, μέργες, κροκάλες και αργίλους μικρής συνεκτικότητας, με «καπέλο» από σχιστολιθική πλάκα και ύψος μέχρι τα 6 μέτρα. Πιθανή συγκολλητική ύλη τους είναι οξείδια του σιδήρου και διοξείδιο του πυριτίου. Η λέξη «μπουχάρι» ίσως προέρχεται από την περσική λέξη «bakhari» που σημαίνει καμινάδα. Γεωλογικά χαρακτηρίζονται ως χούντους και δημιουργούνται όταν το υλικό που δεν προστατεύεται από τον βράχο στην κορυφή απομακρύνεται με την αποσάθρωση του εδάφους, αφήνοντας πίσω μια στήλη.

Τα «νοκτάρια» είναι επίσης γεωλογικοί σχηματισμοί αιχμηρών κορυφογραμμών, αποτέλεσμα διάβρωσης, που ξεπερνούν σε ύψος τα 10 μέτρα.

Για καλύτερη πρόσβαση στις γεωμορφές έχει διαμορφωθεί μονοπάτι. Το γεωπάρκο αποπερατώθηκε με συγχρηματοδότηση 20% του Ελληνικού Δημοσίου και 80% της Ευρωπαϊκής Ένωσης, μέσω του Κοινοτικού Πλαισίου Στήριξης 2000-2006. Η ανάδειξή του συμβάλει στη δημιουργία εκπαιδευτικών δράσεων και εναλλακτικών μορφών τουρισμού, όπως ο γεωτουρισμός.

## Παραπομπές


## Εξωτερικοί σύνδεσμοι
* Γεωπάρκο Γρεβενών-Κοζάνης

Κατηγορία:Περιφερειακή ενότητα Κοζάνης
Αζιακούλ

Το **Αζιακούλ** (ταταρ. Әҗәкүл, αποδιδόμενο στο λατινικό αλφάβητο ως *Äcäkül*) είναι χωριό της Ευρωπαϊκής Ρωσίας, στη Δημοκρατία του Ταταρστάν, με 341 κατοίκους το 2015 έναντι 359 κατοίκων το 1989. Διοικητικώς, το Αζιακούλ υπάγεται στο Διαμέρισμα Ακτανύσσκι. Η παλαιότερη γνωστή γραπτή αναφορά για το χωριό χρονολογείται στο έτος 1722.

## Γεωγραφία
Το Αζιακούλ είναι κτισμένο στα ανατολικά-βορειοανατολικά σύνορα του Ταταρστάν, στην αριστερή όχθη του μεγάλου ποταμού Μπελάγια, που ορίζει στην περιοχή το σύνορο με το Μπασκορτοστάν. Απέχει οδικώς 6 χιλιόμετρα βορειοδυτικά από την πρωτεύουσα του διοικητικού του διαμερίσματος, την κωμόπολη Ακτανίς, και 366 χιλιόμετρα από την πρωτεύουσα του Ταταρστάν, το Καζάν.

## Παραπομπές


Αζιακουλ
Κιτσκετάν

Το **Κιτσκετάν** (ταταρ. Кичкетаң, αποδιδόμενο στο λατινικό αλφάβητο ως *Kiçketañ*) είναι χωριό της Ευρωπαϊκής Ρωσίας, στη Δημοκρατία του Ταταρστάν, με 531 κατοίκους το 2015 έναντι 759 το 1989. Διοικητικώς, το Κιτσκετάν υπάγεται στο Διαμέρισμα Αγκρίζσκι (ή Αγκερτσέ). Η παλαιότερη γνωστή γραπτή αναφορά για το χωριό χρονολογείται στο έτος 1629.

## Γεωγραφία
Το Κιτσκετάν είναι κτισμένο στα βόρεια σύνορα του Ταταρστάν, εγγίζοντας το σύνορο με τη Δημοκρατία των Ουντμούρτ. Το χωριό απέχει οδικώς 70 χιλιόμετρα από την πρωτεύουσα του διοικητικού του διαμερίσματος, την πόλη Αγκερτσέ, και 282 χιλιόμετρα από την πρωτεύουσα του Ταταρστάν, το Καζάν. Υπάρχουν δέκα κύριες οδοί στο χωριό.

## Παραπομπές


Κιτσκεταν
Καντιμπάς

Το **Καντιμπάς** (ταταρ. Кадыбаш, αποδιδόμενο στο λατινικό αλφάβητο ως *Qadıbaş*) είναι χωριό της Ευρωπαϊκής Ρωσίας, στη Δημοκρατία του Ταταρστάν, με 447 κατοίκους το 2015 έναντι 586 το 1989. Διοικητικώς, το Καντιμπάς υπάγεται στο Διαμέρισμα Αγκρίζσκι. Η παλαιότερη γνωστή γραπτή αναφορά για το χωριό χρονολογείται στον 16ο αιώνα.

## Γεωγραφία
Το Καντιμπάς είναι κτισμένο κοντά στα βορειοανατολικά σύνορα του Ταταρστάν, 4 χιλιόμετρα (σε ευθεία γραμμή) από το σύνορο με το Δημοκρατία των Ουντμούρτ. Το χωριό απέχει οδικώς 75 χιλιόμετρα από την πρωτεύουσα του διοικητικού του διαμερίσματος, την πόλη Αγκερτσέ, και 344 χιλιόμετρα από την πρωτεύουσα του Ταταρστάν, το Καζάν. Υπάρχουν οκτώ κύριες οδοί στο χωριό.

## Παραπομπές


Καντιμπας
Ακκούζ

Το **Ακκούζ** ή **Ακκούζοβο** (ταταρ. Аккүз, ρωσ. Аккузово) είναι χωριό της Ευρωπαϊκής Ρωσίας, στη Δημοκρατία του Ταταρστάν, με 221 κατοίκους το 2015 έναντι 354 το 1989. Διοικητικώς, το Ακκούζ υπάγεται στο Διαμέρισμα Ακτανύσσκι. Η παλαιότερη γνωστή γραπτή αναφορά για το χωριό χρονολογείται στο έτος 1745.

## Γεωγραφία
Το Ακκούζ είναι κτισμένο στα ανατολικά σύνορα του Ταταρστάν, στην αριστερή όχθη του ποταμού Σιούν, που από εκεί και πιο κάτω στον ρου του ορίζει το σύνορο με το Μπασκορτοστάν. Το χωριό απέχει οδικώς 27 χιλιόμετρα βορειοδυτικά από την πρωτεύουσα του διοικητικού του διαμερίσματος, την κωμόπολη Ακτανίς, και 365 χιλιόμετρα από την πρωτεύουσα του Ταταρστάν, το Καζάν. Το Ακκούζ είναι ενωμένο οικιστικώς με τα χωριά Ακτανισμπάς και Αχούνοβο στα ανατολικά του.

## Παραπομπές


Ακκουζ
Λαγούσα Αίγινας

Η **Λαγούσα** ή **Λαγόνησος** ή **Ελεούσα** ή **Μεγάλη Λαγούσα** είναι νησίδα του Αργοσαρωνικού με ψηλότερο σημείο στα 40 μέτρα. Βρίσκεται στα βόρεια του Σαρωνικού κόλπου, ανάμεσα στην Αίγινα (Β.) και την Σαλαμίνα (Ν.) ενώ ανήκει στο μικρό σύμπλεγμα νησίδων Λαγούσες. Είναι η μεγαλύτερη σε έκταση νησίδα του συμπλέγματος (0,176 τ.χλμ.) και η ανατολικότερη. 

Στη νότια πλευρά της νησίδας και σε βάθος 40 με 50 οργιές υπάρχει βυθισμένο το αντιτορπιλικό *[[Ύδρα IV (αντιτορπιλικό)|Ύδρα IV]]* μετά από σκληρή μάχη με γερμανικά βομβαρδιστικά της Lufftwaffe, στις 22 Απριλίου 1941, Στη μάχη αυτή σκοτώθηκαν  4 αξιωματικοί, 11 υπαξιωματικοί και 27 ναύτες του Ελληνικού Ναυτικού. 

Διοικητικά ανήκει στον δήμο Αίγινας όπου απογράφεται ως ξεχωριστός οικισμός από το 1981. Σύμφωνα με την απογραφή του 2021 δεν κατοικείται όπως και με αυτήν του 2011. 

## Εξωτερικοί σύνδεσμοι

* Αίγινα: Εντυπωσιακές εικόνες από το ναυάγιο του «ΥΔΡΑ» από τον ιστότοπο https://www.anagnostis.org/.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Γκαργαμπαζάρ

Το **Γκαργαμπαζάρ** (αζερικά: *Qarğabazar*) ή **Ιτζεβανατούν** (αρμενικά: Իջեւանատուն) είναι χωριό στην επαρχία Φουζούλι του Αζερμπαϊτζάν. Βρίσκεται νότια από την πόλη Φουζούλι, στους πρόποδεςτου βουνού Ιλανλιντάγ (559,7 μέτρα),  σε ύψος 460 μέτρων.

## Ιστορία
Το χωριό καταλήφθηκε από τον αρμενικό στρατό το 1993 και εντάχθηκε στην επαρχία Χαντρούτ της Δημοκρατίας του Αρτσάχ. Το 2020 το Ιτζεβανατούν καταλήφθηκε από τον αζερικό στρατό.

## Παραπομπές


Κατηγορία:Κατοικημένες περιοχές στην Επαρχία Φουζούλι
Παναγίτσα Αίγινας

Η **Παναγίτσα** ή **Λαγουσάκι** είναι νησίδα του Αργοσαρωνικού, η οποία βρίσκεται στα βόρεια του Σαρωνικού κόλπου, ανάμεσα στην Αίγινα (Β.) και την Σαλαμίνα (Ν.) ενώ ανήκει στο μικρό σύμπλεγμα νησίδων Λαγούσες. Είναι η δεύτερη σε έκταση νησίδα του συμπλέγματος, δυτικά της μεγαλύτερης Λαγούσας ενώ στα δυτικά της είναι η μικρότερη  Μακρόνησος.) και η ανατολικότερη. 

Διοικητικά ανήκει στον δήμο Αίγινας όπου απογράφεται ως ξεχωριστός οικισμός από το 1981. Σύμφωνα με την απογραφή του 2021 δεν κατοικείται όπως και με αυτήν του 2011. 

Στη νησίδα υπάρχει ένα ξωκκλήσι αφιερωμένο στην Παναγία τη Φανερωμένη και εορτάζεται στις 23 Αυγούστου, εννέα ημέρες μετά την Κοίμηση της Θεοτόκου    
μικρογραφία|Ξωκκλήσι Παναγίας Φανερωμένης Chapel of Holy Mary
Σύμφωνα με μαρτυρίες κατοίκων, η εκκλησία χτίστηκε μετά από προτροπή της Διονυσίας Κουκούλη (κατοίκου Αίγινας), η οποία είδε σε όνειρο μια μαυροφορεμενη γυναίκα εν'ονόματι Μαρία. Η Μαρία εμφανιζόταν συχνά στα όνειρα της Διονυσίας και την παρότρυνε να χτίσουν μια εκκλησία σε αυτή τη νησίδα. Όταν επισκέφτηκαν το νησί η Διονυσία και ο άντρας της, βρήκαν ένα σπήλαιο και μέσα μια εικόνα της Παναγίας. Ύστερα από αυτό, ο άντρας της Διονυσίας, Παναγιώτης με τη βοήθεια κατοίκων του νησιού έχτισαν το ξωκκλήσι.    
μικρογραφία|Σπήλαιο όπου βρέθηκε η εικόνα. Small cave next to the chapel.

## Εξωτερικοί σύνδεσμοι

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες